* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2021.gada 15.jūnijā Nr.244** (protokols Nr.14, 9.p.)

**Par pašvaldības dzīvokļa īpašuma ar adresi Darmaļi-2, Ošupes pagasts, Madonas novads, atsavināšanu**

Ošupes pagasta pārvalde ir saņēmusi […] iesniegumu ar lūgumu izskatīt jautājumu par pašvaldībai piederošā dzīvokļa īpašuma Darmaļi-2, Ošupes pagasts, Madonas novadā, atsavināšanu īrniekam […].

26.11.2020. Madonas novada domes sēdē tika pieņemts lēmums Nr.500 “Par dzīvokļa īpašuma ar adresi “Darmaļi” dzīvoklis Nr.2, Ošupes pagasts, Madonas novads, nodošanu atsavināšanai”.

 Dzīvokļa īpašums ar adresi Darmaļi-2, Ošupes pagasts, Madonas novads (kadastra Nr.7082 900 0088) sastāv no dzīvokļa Nr.2 48,5 kv.m platībā un 485/1956 kopīpašuma domājamām daļām no būvēm (kadastra apzīmējums 7082 004 0033 001; 7082 004 0033 002 un 7082 004 0033 003) un ir ierakstīts Vidzemes rajona tiesas Ošupes pagasta zemesgrāmatas nodalījumā Nr.100000424053 2 uz Madonas novada pašvaldības vārda.

2021.gada 31.maijā dzīvokļa īpašuma novērtēšanu ir veikusi SIA “Eiroeksperts”. Saskaņā ar nekustamā īpašuma novērtējumu dzīvokļa īpašuma tirgus vērtība 2021.gada 31.maijā ir EUR 730,00 *(septiņi simti trīsdesmit euro, 00 centi).*

Pašvaldības īpašumi atsavināmi saskaņā ar Publiskas personas mantas atsavināšanas likumu, turpmāk arī – Atsavināšanas likums. Šā likuma 4. panta ceturtās daļas 5.punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvokļa īpašumu šā likuma 45. pantā noteiktajā kārtībā, savukārt, kura trešā daļa nosaka: atsavinot pašvaldības īpašumā esošu dzīvokļa īpašumu, par kura lietošanu likumā “Par dzīvojamo telpu īri” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem. Atsavināšanas likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu. Pārdošana par brīvu cenu saskaņā ar Atsavināšanas likuma 1. panta 7. punktu ir mantas pārdošana par atsavinātāja noteiktu cenu, kas nav zemāka par nosacīto cenu, savukārt,  nosacītā cena saskaņā ar tā paša likuma 1. panta 6. punktu ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem Latvijas īpašuma vērtēšanas standartiem.

Atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai. Tāpat no likuma „Par pašvaldībām” 77. panta otrās un ceturtās daļas izriet, ka atsavināšanai nododams tikai tas pašvaldības īpašums, kas nav nepieciešams attiecīgās administratīvās teritorijas iedzīvotāju vajadzību apmierināšanai un pašvaldības funkciju izpildei.

Pamatojoties uz iepriekš minēto, likuma „Par pašvaldībām” 14. panta pirmās daļas 2. punktu un otrās daļas 3. punktu, 21. panta pirmās daļas 17. punktu un 77. panta ceturto daļu, Publiskas personas mantas atsavināšanas likuma 1.panta 6. un 7. punktu, 3.panta pirmās daļas 2. punktu, 4. panta pirmo daļu un ceturtās daļas 5. punktu, 5. panta pirmo un piekto daļu, 37. panta pirmās daļas 4. punktu un piekto daļu, ņemot vērā 09.06.2021. Uzņēmējdarbības, teritoriālo un vides jautājumu komitejas un15.06.2021. Finanšu un attīstības komitejas atzinumu, **atklāti balsojot: PAR – 14** (Agris Lungevičs, Aleksandrs Šrubs, Andrejs Ceļapīters, Andris Dombrovskis, Andris Sakne, Antra Gotlaufa, Artūrs Grandāns, Gatis Teilis, Gunārs Ikaunieks, Inese Strode, Ivars Miķelsons, Rihards Saulītis, Valda Kļaviņa, Zigfrīds Gora), **PRET – NAV**, **ATTURAS – NAV,** Madonas novada pašvaldības dome **NOLEMJ:**

1. Apstiprināt dzīvokļa īpašuma ar adresi Darmaļi-2, Ošupes pagasts, Madonas novads, (kadastra numurs 7082 900 0088) nosacīto (brīvo) cenu EUR 730,00 *(septiņi simti trīsdesmit euro, 00 centi),*
2. Atsavināt dzīvokļa īpašumu Darmaļi-2, Ošupes pagasts, Madonas novads, dzīvokļa īrniekam […], nosakot, ka pirkuma maksa ir veicama 100% apmērā pirms līguma noslēgšanas vai veicams pirkums uz nomaksu, paredzot avansa maksājumu ne mazāku par 10% no pirkuma maksas un pirkuma maksas atliktā maksājuma nomaksas termiņu līdz 5 gadiem.
3. Uzdot Nekustamā īpašuma pārvaldības un teritorijas plānošanas nodaļainosūtīt […] dzīvokļa īpašuma Darmaļi-2, Ošupes pagastā, Madonas novadā, atsavināšanas paziņojumu normatīvajos aktos noteiktajā kārtībā.

Domes priekšsēdētājs A.Lungevičs

*Čačka 28080793*